تمت ارشفة منتديات نبع الفرات
اريد اتمرجح بخلگ المشه جناز
وفوك الراس اخلي جنازه مال اعزاز
انه بحلگ العلگ شديت كومه انذور
بس وكتي الردي تارس اعيوني كزاز
حلگ المشنقه يسولف رگب للموت
عكس رگبة افلانه شكثر بيها الغاز
الخاين بالعشگ شاطر بغدر الناس
ومو مثل اليوافي بطعنت اليمتاز
انا مسكر النجم يطوطحن بسكوت
احس بسوالفي بيهن طعم شيفاز
ماحس بالهدوء لمن يجيني الليل
ياليل السبات بكل دقيقه وفاز
مسابگ ويا وكتي وطرد مال اخيول
جسر بس ياجسر صفگو غيري الفاز
تارك بيه شوغه الما جرحته ابيوم
شوغه امفصله من حلگي جوه الجاز
وگولن مو جرح بالغت بس مكسور
وحكم بالعدل وياك ليش انحاز
شفتك طوختها وسالفه اجر غيض
وانه رب الصلح بس كلت خل اجتاز